Distrito ng Silangang Godavari

Ang Silangang Godavari ay isang distrito sa Baybaying Andhra ng rehiyon ng Andhra Pradesh, Indya. Matatagpuan ang punong-himpilan ng distrito sa Rajahmundry. Ayon noong senso ng 2011, ito ang naging pinakamataong distrito sa estado na may populasyon na 5,151,549.

Sa Presidensiya ng Madras, nalikha ang Distrito ng Rajahmundry noong 1823. Muling inorganisa ito noong 1859 at sumanga ito sa mga distrito ng Godavari at Krishna. Noong pamamahala ng mga Briton, punong-himpilan ang Rajahmundry ng Distrito ng Godavari, na sumanga pa sa Silangang Godavari at Kanlurang Godavari na mga distrito noong 1925. Nang nahati ang distrito ng Godavari, naging punong-himpilan ang Kakinada ng Silangang Godavari at naging punong-himpilan ang Eluru ng Kanlurang Godavari. Noong Nobyembre 1956, nabuo ang Andhra Pradesh sa pamamagitan ng pagsasama ng Estado ng Andhra sa mga lugar na may nagsasalita ng Telugu sa Estado ng Hyderabad. Noong 1959, ang dibisyong kumikita na Bhadrachalam, na binubuo ng Bhadrachalam at Naguru Taluqs (2 Taluqas noong 1959 subalit nahati sa kalaunan sa Wajedu, Venkatapruram, Charla, Dummugudem, Bhadrachalam, Nellipaka, Chinturu, Kunavaram, at Vara Rama Chandra Puram Mandals) ng Distrito ng Silangang Godavari, ay sumanib sa distrito ng Khammam. Pagkatapos ng reorganisasyon at dibisyon ng Andhra Pradesh noong Hunyo 2014, ang mga Mandal ng Bhadrachalam (maliban sa Templo ng Bhadrachalam), Nellipaka, Chinturu, Kunavaram at Vara Rama Chandra Puram ay muling naidagdag sa Distrito ng Silangang Godavari.

 Demograpiya 
Sang-ayon sa senso noong 2011, mayroon ang Silangang Godavari ng isang populasyon na 5,154,296. Binibigyan ito na isang ranggo na ika-19 sa Indiya (sa kabuuang 640 distrito) at una sa estado. May kakapalan ang populasyon ng distrito ng . Ang bilis ng paglago ng populasyon nito sa dekadang 2001–2011 ay 5.1%. Ang Silangang Godavari ay may rasyo ng kasarian ng 1005 babae sa bawat 1000 lalaki, at ang may kakayahang magbasa't masulat ay nasa 71.35%.

May kabuuang populasyon ang Silangang Godavari ng 5,151,549; na 2,569,419 ang lalaki at 2,582,130 ang babae. Mayroong pagbabago ng 5.10 bahagdan sa populasyon kumpara sa populasyon noong senso ng 2001. Sinasabi ng datos ng senso ang isang densidad na 477 noong 2011 kumpara sa 454 noong 2001. Ang katamtamang porsiyento ng mga marunong bumasa't sumlat sa Silangang Godavari noong 2011 ay 71.35% kumpara sa 65.48% noong 2001. Sa pagbatay sa kasarian, nasa 74.91% ang mga lalaking marunong bumasa't sumalat samantalang nasa 67.82% ang sa babae. Tungkol naman sa rasyo ng kasarian sa Silangang Godavari, nanatili itong 1005 babae bawat 1000 lalaki kumpara noong senso ng 2001 na may pigura na 993. Ang katamtamang pambansang rasyo ng kasarian sa Indiya ay 940 noong senso ng 2011.

May kabuuang 492,446 na bata edad 0–6 noong 2011 laban sa 613,490 noong senso ng 2001. Sa mga batang ito, Sa kabuuang 492,446 na bata, 250,086 ang lalaki at 242,360 ang babae. Ang rasyo ng kasarian ng bata ayon sa senso ng 2011 ay 969 kumpara sa 978 noong 2001. Noong 2011, binubuo ang mga bata na may gulang na 0-6 ng 9.56% ng Silangang Godavari kumpara sa 12.52% noong 2001.

Sa panahon ng senso noong 2011, nagsasalita ang 97.36% ng populasyon ng Telugu at 1.84% Urdu bilang kanilang unang wika.

 Mga dibisyong administratibo 

May dalawang kumikitang dibisyon ang distrito, ang Rajamahendravaram at Kovvur na may 19  na mandal.

 Mga mandal 

Mayroon ang Silangang Godavari ng sumusunod na mga mandal:

 #  Dibisyong Rajamahendravaram  Dibisyong Kovvur 1 Urbanong RajamahendravaramKovvur 2 Rural na RajamahendravaramChagallu 3 KadiamTallapudi 4 RajanagaramNidadavole 5 SeethanagaramUndrajavaram 6 KorukondaPeravali 7 GokavaramDevarapalle 8 AnaparthiGopalapuram 9  BiccavoluNallajerla 10  Rangampeta
Mga sanggunian

Kategorya:Mga distrito ng Andhra Pradesh